L 45/1414
Az Európai Unió Hivatalos Lapja
HU
2022.2.24.
BIZOTTSÁG KÍSÉRLETI PROJEKTEK
PP 02 —.
ALCÍM EURÓPAI STRATÉGIAI BERUHÁZÁSOK (folytatás) PP 02 21
(folytatás)
PP 02 21 04
(folytatás) Ezeket a megoldásokat két szinten kell megvalósítani.
Először is: ingyenes nyilvános digitális platform létrehozása az idegenforgalmi ágazatban működő különböző iparágak számára.
Ez a platform elősegíti az ügyfelek és a vállalatok közötti interakciót a közösségi távolságtartást figyelembe vevő foglalási rendszerek és a tömegek kezelésére szolgáló mesterségesintelligencia-megoldások révén, lehetővé téve például az elvitelre történő ételrendelést vagy az éttermek, bárok, szállodák stb.
alaprajza segítségével történő helyfoglalást.
A gyakorlatban a tulajdonosok videofelvételeket, fényképeket és más információforrásokat is feltölthetnek az alkalmazásba, lehetővé téve az ügyfelek számára, hogy pontosan eldöntsék, mikor érkezzenek és hol üljenek, hol és milyen szolgáltatásokat vegyenek igénybe, valamint hogy ennek megfelelően intézzék a foglalásukat.
Másrészről a tulajdonosok javíthatják rendszereik egy részét azáltal, hogy fejlesztik és megvalósítják az ügyfeleikkel való kapcsolattartás javításához szükséges eszközöket és infrastruktúrát.
Ezzel az alkalmazással a fogyasztók sokkal nyugodtabban látogathatják a bárokat, éttermeket, szállodákat és léphetnek fizikai kapcsolatba az idegenforgalmi ágazat más vállalkozásaival.
Másodszor: a digitalizálás bevezetése az ágazatban működő vállalatok házon belüli műveleteiben, hogy az éttermek, bárok vagy szállodák ne csak növeljék termelékenységüket, hanem biztonságosabbá is váljanak valamennyi érintett fél számára, ami a közeljövőben különösen fontos lehet.
Ennek elérése érdekében a vállalatok például fertőtlenítő robotokat alkalmazhatnak a nyilvános terek gyors megtisztítására, vagy olyan megoldásokat dolgozhatnak ki és hajthatnak végre, amelyek csökkentik az emberek közötti interakciók szükségességét, mint például a QR-kódos vagy készpénzmentes fizetési rendszerek.
A projekt emellett azzal is támogatja az idegenforgalmi ágazatot, hogy tanácsadási szolgáltatásokat nyújt a tulajdonosok számára.
Ezeket a tartalmakat különösen az ő vállalkozásaikra szabva alakították ki.
Az a tény pedig, hogy uniós alkalmazásról van szó, azt is jelenti, hogy senki – azaz egyetlen vállalat sem – marad támogatás nélkül.
E kísérleti projekt fő eredménye az idegenforgalmi ágazatban működő kkv-k fokozott digitalizálása lesz, amelynek révén várhatóan felkészültebbé válnak a COVID19-járvány által előidézett változások kezelésére.
Az európai kkv-k digitalizációjának támogatása a Bizottság egyértelmű prioritása, amely a jelenlegi helyzetben még fontosabbá vált.
Tekintettel arra, hogy a kkv-k fontos szerepet töltenek be az idegenforgalmi ágazatban, mind a hozzáadott érték forrásaként, mind pedig a munkahelyteremtés szempontjából, rendkívül fontos, hogy a válság idején erőfeszítéseket tegyünk az ágazat vállalatainak támogatására.
PP 02 21 05
Kísérleti projekt – Fenntartható vidéki mobilitás a Covid19-cel szembeni reziliencia és az ökoturizmus támogatása érdekében Számadatok (Differenciált előirányzatok) 2022. évi előirányzatok Kötelezettségvállalások
990 500
2021. évi előirányzatok
Kifizetések
997 625
Kötelezettségvállalások
1 000 000
2020. évi teljesítés
Kifizetések
Kötelezettségvállalások
Kifizetések
250 000
Megjegyzések Ez a kísérleti projekt az európai zöld megállapodás elképzeléseit követi, azt a célt, hogy „senki ne maradjon ki”, és biztosítsa az igazságos átmenetet, amelyet a vidéki mobilitásra is alkalmazni kell.
E kísérleti projekt célja egyrészt a közlekedésből származó szén-dioxid-kibocsátás csökkentése az európai klímarendeletben meghatározott célokkal összhangban, másrészt pedig a távoli és vidéki területek jobb közlekedési összeköttetései, valamint a kapacitásépítés előmozdítása, figyelembe véve és kifejezetten bevonva azokat az embereket, akik nem engedhetnek meg maguknak vagy nem is akarnak autót – pl. nők, fiatalok, idősek, fogyatékkal élők és társadalmilag hátrányos helyzetűek – a hozzáférhetőség és a befogadás előmozdítása érdekében.